
|  |
| --- |
|  |



RAŠTAS

**LIETUVOS RESPUBLIKOS SOCIALINĖS APSAUGOS IR DARBO MINISTERIJA**

**Piniginės paramos GRUPĖ**

Biudžetinė įstaiga, A.Vivulskio g. 11, LT-03162 Vilnius, tel. (8 5) 266 8176, (8 5) 266 8169, faks. (8 5) 266 4209,

el. p. [post@socmin.lt](mailto:post@socmin.lt), <https://socmin.lrv.lt>. Duomenys kaupiami ir saugomi Juridinių asmenų registre, kodas 1886 03515

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Biržų rajono savivaldybės administracijos  Socialinės paramos skyriui  Kopija  Savivaldybių administracijoms |  |  |
| Į 2022-03-02 | Nr. 29-165 |
|  |  |

**DĖL informacijos pateikimo**

Atsakydami į Jūsų paklausimą, pažymime, kad siekiant užtikrinti Ukrainos gyventojų, pasitraukusių iš Ukrainos dėl Rusijos Federacijos karinių veiksmų, minimalius poreikius ir pragyvenimą Lietuvos Respublikoje, vadovaujantis Lietuvos Respublikos piniginės socialinės paramos nepasiturintiems gyventojams įstatymo (toliau – Įstatymas) 4 straipsnio 2 dalimi, savivaldybės jau šiuo metu gali teikti socialinę paramą (pvz., skirti vienkartinę, tikslinę, periodinę, sąlyginę pašalpą ir kt.), kai pagal Įstatymą piniginė socialinė parama nepriklauso (iki laikinosios apsaugos statuso suteikimo), tačiau, susiklosčius sudėtingoms situacijoms, yra būtina.

Be to, teikiant finansinę paramą iš Ukrainos į Lietuvą atvykstantiems (atvykusiems) asmenims gali būti naudojamos nepanaudotos savivaldybių biudžetų lėšos piniginei socialinei paramai skaičiuoti ir mokėti, numatytos atskiroms socialinės apsaugos sritims finansuoti, pavyzdžiui, viena iš jų – finansinei paramai, skirtai skurdui bei socialinei atskirčiai mažinti (Įstatymo 4 straipsnio 5 dalies 3 punktas).

Nuoširdžiai dėkojame už konstruktyvų bendradarbiavimą ir rūpinimąsi nuo karinės agresijos nukentėjusiais Ukrainos gyventojais.

Pagarbiai

Grupės vadovė Svetlana Kulpina

|  |  |
| --- | --- |
|  |  |

Aldona Dobrovolskienė, tel. 8 658 59350, el. p. aldona.dobrovolskiene@socmin.lt