**SOCIALINĖS PARAMOS SKYRIUS**

**2021 M. VEIKLOS ATASKAITA**

1. **SKYRIAUS VEIKLOS ATASKAITOS SANTRAUKA**

Socialinės paramos skyrius yra Savivaldybės administracijos struktūrinis padalinys, pavaldus Administracijos direktoriui. 2021 metais Skyriuje dirbo 12 darbuotojų: 6 - karjeros valstybės tarnautojai ir 6 – darbuotojai pagal darbo sutartis.

Socialinės paramos skyrius vykdo valstybės savivaldybei priskirtas funkcijas: skiria ir iš valstybės biudžeto lėšų moka 11 rūšių išmokas pagal Išmokų vaikams įstatymą, Paramos mirties atveju įstatymą, Tikslinių kompensacijų įstatymą, Socialinės paramos mokiniams įstatymą.

Organizuoja socialinių paslaugų teikimą socialinės rizikos šeimoms, sunkią negalią turintiems asmenims bei senyvo amžiaus asmenims. Teikia informaciją ES šalių kompetentingoms institucijoms, vykdo Socialinės reabilitacijos paslaugų neįgaliesiems bendruomenėje programas, Būsto ir gyvenamosios aplinkos pritaikymo neįgaliųjų poreikiams programas bei Užimtumo didinimo programą savivaldybėje.

Vykdo savivaldybės savarankiškąsias funkcijas:skiria ir moka Piniginės socialinės paramos nepasiturintiems gyventojams įstatyme numatytas socialines pašalpas ir šildymo išlaidų kompensacijas, teikia vienkartinę materialinę paramą asmenims, organizuoja socialinių paslaugų teikimą neįgaliems asmenims, senyvo amžiaus asmenims ir socialinės rizikos šeimoms. Taip pat organizuoja asmeninės pagalbos teikimą. Vertina asmenų socialinių paslaugų poreikį, dėl jo būtinumo priima sprendimus. Rengia globos ir rūpybos įteisinimo dokumentus ir dalyvauja teismuose, sprendžiant su tuo susijusius klausimus. Bendradarbiauja su neįgaliųjų nevyriausybinėmis organizacijomis, teikiančiomis socialines paslaugas. Dalyvauja Maisto produktais iš intervencinių ES fondų aprūpinimo programoje, vykdo kitas pavestas funkcijas. Vykdo funkcijas, kurios Savivaldybei buvo pavestos, įgyvendinant Vaiko teisių sistemos pertvarką.

**II. PADALINIO VEIKLAI ĮTAKOS TURĖJUSIŲ VEIKSNIŲ APŽVALGA**

Vykdoma savarankiškoji savivaldybės funkcija - teikiamos socialinės pašalpos, būsto šildymo išlaidų, šalto ir karšto vandens išlaidų kompensacijos ir daugiabučių namų savininkams, kurie įgyvendina Daugiabučių namų modernizavimo programą, apmokamos tenkančios kredito ir palūkanų įmokos per kredito sutartyje nustatytą kredito grąžinimo laikotarpį.

2020 metų gegužės mėnesį LR Seimas priėmė Socialinių paslaugų įstatymo pakeitimus, kurie nustatė, kad savivaldybės turės akredituoti jų teritorijoje teikiamas socialinės priežiūros paslaugas, tokias kaip  socialinė priežiūra vaikų dienos centruose, pagalba į namus senyvo amžiaus ir neįgaliems asmenims, apgyvendinimas savarankiško gyvenimo namuose bei kitas socialinei priežiūrai priskiriamas paslaugas. Tik akredituotos paslaugos galės būti finansuojamos valstybės bei savivaldybių biudžetų lėšomis. Plungės rajono savivaldybė 2021 metais akreditavo 4 įstaigas. Akredituotos paslaugos pradėtos teikti nuo 2022 m. sausio 1 d. šiose įstaigose:

1. Biudžetinė įstaiga Plungės socialinių paslaugų centras teikia šias akredituotas

paslaugas:

* pagalbą į namus – suaugusiems asmenims su negalia ir jų šeimoms; senyvo amžiaus

asmenims ir jų šeimoms; kitiems asmenims ir jų šeimoms (laikinai dėl ligos ar kitų priežasčių savarankiškumo netekusiems asmenims);

* socialinių įgūdžių ugdymą, palaikymą ir (ar) atkūrimą – socialinę riziką patiriantiems

vaikams ir jų šeimoms;

* socialinių įgūdžių ugdymą, palaikymą ir (ar) atkūrimą – suaugusiems asmenims su

negalia ir jų šeimoms; senyvo amžiaus asmenims ir jų šeimoms;

* intensyvią krizių įveikimo pagalbą – vaikams, kuriems pagal Lietuvos Respublikos vaiko

teisių apsaugos pagrindų įstatymą nustatyta laikinoji priežiūra, kitiems tos šeimos vaikams kartu su jų atstovais (atstovu) pagal įstatymą; socialinę riziką patiriantiems vaikams ir jų šeimoms;

* laikiną atokvėpį;
* pagalbą globėjams (rūpintojams), budintiems globėjams, įtėviams ir šeimynų dalyviams ar

besirengiantiems jais tapti – vaikus globojantiems (rūpinantiems), prižiūrintiems ar įvaikinusiems asmenims; asmenims, besirengiantiems tapti globėjais (rūpintojais), budinčiais globotojais, įtėviais ar šeimynų dalyviais.

2. Biudžetinė įstaiga Plungės krizių centras teikia šias akredituotas paslaugas:

* laikiną apnakvindinimą – socialinę riziką patiriantiems suaugusiems asmenims; senyvo

amžiaus asmenims; smurtautojams; iš pataisos įstaigų paleistiems asmenims, kurių paleidimo iš pataisos įstaigos dienos praėjo ne daugiau nei 12 mėnesių;

* apgyvendinimą nakvynės amuose – socialinę riziką patiriantiems asmenims; senyvo

amžiaus asmenims.

3. Viešoji įstaiga „Edukacija kitaip“ teikia šias akredituotas paslaugas:

* psichosocialinę pagalbą – vaikams su negalia ir jų šeimoms; vaikams, kuriems pagal

Lietuvos Respublikos vaiko teisių apsaugos pagrindų įstatymą nustatyta laikinoji priežiūra, kitiems tos šeimos vaikams kartu su jų atstovais pagal įstatymą; suaugusiems asmenims su negalia ir jų šeimoms, artimiesiems; senyvo amžiaus asmenims ir jų šeimoms, artimiesiems; krizinėje situacijoje (skyrybos, darbo praradimas, artimojo netektis ir kt.) esančioms šeimoms ir jų nariams; socialinę riziką patyrusiems ar patiriantiems vaikams ir jų šeimoms; socialinę riziką patyrusiems ar patiriantiems suaugusiems asmenims ir jų šeimoms; kitiems asmenims ir jų šeimoms.

4. Viešoji įstaiga „Sudoku“ teikia šias akredituotas paslaugas:

* apgyvendinimą apsaugotame būste – suaugusiems asmenims su negalia ir jų šeimoms.

**II. VYKDYTA VEIKLA IR PASIEKTI REZULTATAI**

**Socialinės paramos skyriaus išlaidos:**

|  |  |
| --- | --- |
| **Iš viso per 2021 m.** | **13 204 962,15 (Eur)** |
|  |  |
| **1. Savivaldybės biudžetas:** | **3 462 501,83** |
| 1.1. valstybės funkcijoms vykdyti | 1 482 601,60 |
| 1.2. savivaldybės funkcijoms vykdyti | 1 979 900,23 |
|  |  |
| **2. Valstybės biudžetas:** | **9 742 460,32** |
| 2.1. Tikslinėms kompensacijoms mokėti | 2 887 226,17 |
| 2.2.  ES parama | 103 213,54 |
| 2.3. išmokoms vaikams mokėti | 6 649 841,16 |
| 2.4. būsto pritaikymui neįgaliesiems  2.5. būsto pritaikymas vaikams su sunkia negalia | 35 415,53  6238,92 |
| 2.6. neįgaliųjų socialinės reabilitacijos programoms | 60 525,00 |

Iš viso per 2021 metus įvairių išmokų, kompensacijų gyventojams išmokėta bei paslaugų suteikta už 13 204 962,15 Eur, tai yra 4,3 proc. daugiau nei 2020 metais. Valstybės specialiosios tikslinės dotacijos ir Savivaldybės biudžeto lėšos sudarė 3 462 501,83 Eur, palyginti su 2020 metais – 14,4 proc. daugiau, o valstybės biudžeto lėšos, gaunamos pagal sutartis iš Socialinės apsaugos ir darbo ministerijos, sudarė 9 742 460,32 Eur, tik 1,2 proc. daugiau palyginus su ankstesniais metais.


2021 metais valstybės biudžeto specialiosios tikslinės dotacijos valstybinėms (perduotoms savivaldybėms) funkcijoms atlikti buvo gauta 1 482 601,60 Eur, už kuriuos buvo teikiama socialinė parama Plungės rajono gyventojams:

* laidojimo pašalpoms skirta 183 544,00 Eur ir išmokėta už 574 mirusius asmenis;
* užsienyje mirusių penkių LR piliečių palaikų pargabenimui į LR išlaidoms kompensuoti

išmokėta 10 260,00 Eur;

* įgyvendinant Socialinės paramos mokiniams įstatymą, nepasiturintiems gyventojams

parama suteikta už 433 521,34 Eur, iš kurių mokinių nemokamam maitinimui skirtiems produktams įsigyti išleista 369 189,50 Eur ir mokinio reikmenims įsigyti - 47 920,00 Eur. Per metus nemokamą maitinimą gavo 1 504 mokiniai, iš jų 599 aprūpinti mokinio reikmenimis. Ši parama 2021 metais buvo 46,1 procento didesnė už suteiktą 2020 metais, nes nuo 2021 m. rugsėjo 1 d. visiems priešmokyklinio ugdymo vaikams, pirmokams bei antrokams nemokami pietūs buvo skiriami neatsižvelgiant į pajamas.



* Socialinės globos paslaugų teikimui sunkią negalią turintiemsasmenims buvo panaudota 655 363,46 Eur. Socialinės globos paslaugos asmenims buvo teikiamos keturiolikoje socialinės globos namų, trumpalaikės socialinės globos paslaugos teikiamos Plungės savivaldybės ligoninės Palaikomojo gydymo skyriuje, Kretingosdienos centro Salantų padalinio Dienos veiklos centre, Dūseikių socialinės globos namuose. Šiuose globos namuose, kaip trumpalaikė socialinė globa, suteikta laikino atokvėpio paslauga. Taip pat apmokamos dienos socialinės globos ir integralios pagalbos paslaugos, teikiamos Plungės socialinių paslaugų centre ir asmenų namuose. 2021 metais socialinės globos paslaugos buvo suteiktos 194 sunkią negalią turintiems asmenims, arba 2 asmenimis daugiau nei 2020 metais. Valstybės biudžeto lėšų 2021 metais panaudota 25,20 procento daugiau nei 2020 metais, nes stacionarios socialinės globos paslaugos kaina per metus padidėjo 13,05 procento ir vidutiniškai sudarė 1 005 Eur vienam asmeniui (su sunkia negalia) per mėnesį.
* Socialinės paramos skyrius administruoja socialinės priežiūros paslaugų teikimą šeimoms, patiriančioms socialinę riziką, pagal pateiktus dokumentus paruošia sprendimus socialinės priežiūros paslaugoms teikti. Iš viso 2021 metais savivaldybėje socialinės priežiūros paslaugos buvo teikiamos 234 šeimoms, iš jų – 105 šeimos kaimiškosiose seniūnijose ir 129 šeimos – Plungės mieste. Šioms šeimoms buvo taikoma atvejo vadyba ir organizuojami posėdžiai, sudaromi pagalbos planai. 2021 metais priimta 298 sprendimų dėl šioms šeimoms socialinės priežiūros paslaugų skyrimo, sustabdymo ar nutraukimo.

Per 2021 metus 5 vaikams buvo nustatyta laikinoji globa (rūpyba), iš jų 1 apgyvendintas budinčio globotojo šeimoje (Plungės socialinių paslaugų centro Globos centre), 4 - šeimose.

Tėvų prašymu dėl jų laikino išvykimo iš Lietuvos Respublikos ar kitų nurodytų svarbių priežasčių vaiko laikinoji priežiūra buvo nustatyta 14 vaikų.

2021 metais gauta 12 prašymų iš asmenų, pageidaujančių tapti globėjais (rūpintojais), iš jų 9 tapo giminystės ryšiais susijusių vaikų globėjais rūpintojais. Gautas 1 prašymas dėl pageidavimo tapti budinčiu globotoju. Šiuo metu Plungės socialinių paslaugų centro Globos centras yra pasirašęs sutartis su 2 budinčiais globėjais. 1 budinti globotoja šiuo metu prižiūri vaiką ir dar gali priimti 2 vaikus nuo 0 iki 18 metų, o kita gali priimti 1 vaiką nuo 0 iki 10 metų amžiaus.

Plungės socialinių paslaugų centro Globos centras teikia paslaugas globėjams (rūpintojams), budintiems globėjams, įtėviams. Per 2021 m. paslaugos suteiktos: 46 globėjams, 52 globojamiems vaikams. Šių paslaugų skyrimą ir nutraukimą administruoja Socialinės paramos skyrius.

Plungės socialinių paslaugų centro Bendruomeniniuose vaikų globos namuose per 2021 metus apgyvendinti 3 vaikai, netekę tėvų globos. Šiuo metu paslaugas gauna 6 vaikai. 1 vaikas gyvena Plungės socialinių paslaugų centro Vaikų globos grupėje. Šiuo metu yra 8 vaikai, netekę tėvų globos, kuriems globa nustatyta Plungės socialinių paslaugų centro Bendruomeniniuose vaikų globos namuose, Globos centre (budinčio globotojo šeimoje) ir Vaikų globos grupėje. Įgyvendinant vaikų globos pertvarką, sėkmingai mažinamas skaičius vaikų institucijose. Pernai jų buvo 14.

* Valstybės biudžeto specialioji tikslinė dotacija skiriama mokėti darbo užmokesčiui


socialiniams darbuotojams, dirbantiems su šeimomis, patiriančiomis socialinę riziką, ir šių darbuotojų kvalifikacijos kėlimui. Plungės rajono savivaldybei 2021 metais buvo skirta 436 200 eurų, t. y. 7,5 proc. daugiau nei 2020 m., iš kurių 8 000 Eur skirta šių darbuotojų kvalifikacijos kėlimui ir supervizijoms organizuoti. Šias paslaugas seniūnijose teikė 11 socialinių darbuotojų, Plungės socialinių paslaugų centre – 7 socialiniai darbuotojai ir 7 atvejo vadybininkai.

2021 metais iš Savivaldybės biudžeto lėšų savarankiškosioms savivaldybės funkcijoms įgyvendinti skirta 1 979 900,23 Eur, arba 19,8 proc. daugiau nei 2020 metais. Iš šių lėšų buvo mokamos socialinės išmokos ir teikiamos paslaugos:

* Mokamos socialinės pašalpos mažas pajamas gaunantiems asmenims. Per praėjusius metus


buvo išmokėta 763 888,40 Eur, tai 56,9 proc. daugiau palyginti su 2020 metais. Socialinėms pašalpoms skirtų lėšų didėjimui įtakos turėjo 2020 m. gegužės 21 d. įsigaliojęs Piniginės socialinės paramos nepasiturintiems gyventojams įstatymo pakeitimo įstatymas, pagal kurį nuo įstatymo įsigaliojimo ir 6 mėnesius po Lietuvos Respublikos Vyriausybės paskelbto karantino ir ekstremalios situacijos atšaukimo, nustatant teisę į piniginę socialinę paramą *(*t. y. socialinės pašalpos ir būsto šildymo, karšto ir geriamojo vandens išlaidų kompensacijų*) –* **jų turimas turtas nevertinamas.** Taip pat padidinta vertinamų pajamų riba teisei į socialinę pašalpą nustatyti nuo 1 (125 Eur) iki 1,1 (137,5 Eur) valstybės remiamų pajamų (toliau – VRP) dydžio bei padidintas socialinės pašalpos dydis tiek šeimai, tiek vienam gyvenančiam asmeniui. Nepasiturintiems asmenims apskaičiuojant vidutines mėnesio pajamas piniginei socialinei paramai gauti, padidinta neįskaitytinų darbinių pajamų procentinė dalis nuo 20 iki 40 proc. (+ 5 proc.), priklausomai nuo šeimos narių skaičiaus. Taip pat nustatyta, kad tiek pat procentų, kaip ir darbinių pajamų, į gaunamas neįskaitoma nedarbo socialinio draudimo išmokos, mokamos pagal Lietuvos Respublikos nedarbo socialinio draudimo įstatymą, bei darbo paieškos išmokos, numatomos mokėti pagal Lietuvos Respublikos užimtumo įstatymą. Supaprastinti papildomai skiriamos socialinės pašalpos įsidarbinus gavimo kriterijai ir sudarytos palankesnės sąlygos ją gauti: neberibojama darbo užmokesčio viršutinė riba, svarbu, kad asmeniui darbo užmokesčio turi būti apskaičiuojama ne mažiau už minimaliąją mėnesinę algą arba minimalųjį valandinį atlygį proporcingai dirbtam laikui arba atliktam darbui. Padidintas papildomai skiriamos socialinės pašalpos įsidarbinus dydis, jį diferencijuojant priklausomai nuo mokėjimo trukmės.

Kiekvieno mėnesio pabaigoje organizuojamas Plungės miesto piniginės socialinės paramos teikimo komisijos posėdis. Komisija sprendžia klausimus dėl piniginės socialinės paramos skyrimo ir teikimo Įstatymo 23 straipsnio 3 dalyje numatytais ir kitais atvejais, t. y. kai paramos gavėjai neturi teisės į pinginę socialinę paramą bendra tvarka. 2021 m. Komisijos sprendimu 50 šeimų / vieniems gyventiems asmenims buvo paskirta piniginė socialinė parama, tai sudarė 13 501 Eur.



* Kompensuojamos būsto šildymo, šalto ir karšto vandens išlaidos mažas pajamas

gaunantiems asmenims, jeigu būstas šildomas centralizuotai arba dujomis bei kietu kuru, taip pat būsto savininkams apmokamos jiems tenkančios kiekvieno mėnesio kredito ir palūkanų įmokos, jeigu įgyvendinamas Daugiabučių namų modernizavimo projektas. Per metus kompensacijoms už būsto šildymą, šalto ir karšto vandens išlaidas panaudota 293 874,93 Eur, arba 28,7 proc. daugiau nei 2020 metais. Kompensacijas vidutiniškai gavo 2 674 asmenys. Didėjimą lėmė minėto įstatymo nuostatų taikymas, nes vieniems gyvenantiems paramos gavėjams buvo kompensuojama didesnė būsto šildymo išlaidų dalis –VRP dalis kompensacijai apskaičiuoti padidinta nuo 1 iki 1,5 VRP. Jei iki įstatymo įsigaliojimo apskaičiuojant kompensacijos dydį iš vieno gyvenančio asmens gaunamų pajamų buvo atimami 125 Eur, tai jam įsigaliojus iš jo vidutinių pajamų buvo atimama 187,50 Eur ir kompensuojama būsto šildymo išlaidų dalis, viršijanti 10 proc. likusios pajamų sumos.



* Kreditas ir palūkanos apmokėtos 584 butų savininkams, gyvenantiems 65 Plungės rajono

savivaldybės renovuojamuose namuose ir turintiems teisę į būsto šildymo kompensacijas. Tam išleista 227 507,58 Eur. Tai yra 38 proc. daugiau nei 2020 metais. 2020 m. renovuotų namų Plungėje buvo 56, o 2021 metais jau 65, o ir gavėjų skaičius išaugo 22,2 proc.

* Iš Savivaldybės biudžeto lėšų apmokamos ilgalaikės ir trumpalaikės socialinės globos paslaugų išlaidos neįgaliems ir senyvo amžiaus asmenims (neturintiems sunkios negalios), gyvenantiems ir gaunantiems paslaugas Plungės, Rietavo, Kvėdarnos, Viliaus Gaigalaičio socialinės globos namuose, GGN ,,Vaikystės aitvarai“ Telšiuose, taip pat valstybiniuose globos namuose – Stonaičių, Dūseikių, Padvarių ir Prūdiškių bei Plungės rajono savivaldybės ligoninėje. Už šias paslaugas globos įstaigoms per metus buvo sumokėta 225 601,10 Eur, arba 10,17 proc. daugiau nei 2020 metais. Stacionarios socialinės globos paslaugos kaina per metus padidėjo 17,72 procento ir vidutiniškai sudarė 910 Eur vienam asmeniui (be sunkios negalios) per mėnesį.

* Per 2021 metus socialinės globos namuose buvo apgyvendinti 36 asmenys,o metų pabaigoje juose gyveno 136 Plungės rajono gyventojai, iš kurių 37 asmenys išlaikomi iš Savivaldybės biudžeto lėšų ir 99 asmenys – iš valstybės biudžeto lėšų. Visiems socialinės globos namuose gyvenantiems asmenims buvo įvertintas socialinės globos poreikis, mokėjimo už paslaugas finansinės galimybės, sudarytos socialinių paslaugų pirkimo sutartys bei šių sutarčių pakeitimai dėl pasikeitusios paslaugos kainos ar asmenų pasikeitusių pajamų.

* Savivaldybės tarybos nustatyta tvarka iš Savivaldybės biudžeto lėšų gyventojams skiriamos

vienkartinės, tikslinės ir periodinės pašalpos, kurioms 2021 metais išleista 45 821,23 Eur, t. y. 10,6 proc. daugiau nei 2020 metais. Vienkartinės, tikslinės ir periodinės išmokos buvo skiriamos asmenims skurdo, ligos, gaisro ir stichinių nelaimių atvejais, taip pat asmenims, grįžusiems iš įkalinimo įstaigų, gimus šeimoje dvynukams, asmenims, sulaukusiems 100 ir daugiau metų, perkami maisto produktų rinkiniai. 2021 metais vienkartinę paramą iš Savivaldybės biudžeto lėšų gavo 243 asmenys, tiek pat asmenų pašalpas gavo ir 2020 m. Iš minėtų lėšų 2021 m. Plungės rajono savivaldybės tarybos sprendimu 3 000 Eur vienkartinė pašalpa skirta neįgaliam vaikui gydymo išlaidoms iš dalies padengti.

* Iš Savivaldybės biudžeto buvo kompensuojamos komunalinių atliekųtvarkymo mokesčio

išlaidos mažas pajamas (iki 384 Eur per mėnesį) gaunantiems vieniems gyvenantiems asmenims. Per metus ši kompensacija išmokėta 581 asmeniui už 11 701,63 Eur ir, palyginti su 2020 metais, biudžeto lėšų išleista 26,9 proc. mažiau.

* Socialinės paramos skyrius organizuoja socialinės priežiūros paslaugų teikimąPlungės rajono gyventojams. Per metus buvo priimta 300 sprendimų skirti asmenims specialiojo transporto, nemokamo maitinimo labdaros valgykloje, socialinių įgūdžių ugdymo ir palaikymo, pagalbos namuose, laikino apnakvindinimo, apgyvendinimo nakvynės namuose paslaugas. Asmenims paskirtos ir dienos socialinės globos institucijoje, integralios pagalbos (slaugos ir socialinės globos) paslaugos asmens namuose. Kiekvienu atveju buvo įvertintas pareiškėjo socialinių paslaugų poreikis, tikrinamos jo pajamos ir vertinamos asmens finansinės galimybės mokėti už paslaugas.
* Plungės rajono savivaldybė skatina neįgaliųjų nevyriausybinių organizacijų veiklą ir tuo

tikslu iš Savivaldybės biudžeto 2021 metais skyrė 18 000 Eur. 2021 metais prisidėta prie pagyvenusių žmonių klubo „Pilnatis“ veiklos skiriant 2 000 eurų; Transporto paslaugų teikimo programai, kurios veiklą įgyvendina Plungės sergančiųjų cukriniu diabetu klubas - specialaus automobilio išlaikymui skirta 15 000 eurų bei Transporto paslaugų teikimo programai - 1 000 Eur.

* Nuo 2021 m. sausio 1 d. pradėtos teikti akredituotos vaikų dienos socialinės priežiūros

paslaugos 8 vaikų dienos centruose:

Vaikų globos agentūra „Cyrulis“ – 30 akredituotų vietų.

VšĮ „Šateikių vaikų dienos centras“ – 32 akredituotų vietų.

VšĮ „ Vilties vėrinėliai“ – 30 akredituotų vietų.

VšĮ „Edukacija kitaip“ – 20 akredituotų vietų.

VšĮ „Vaikų ugdymas“ „DrauGauk“ – 15 akredituotų vietų.

VšĮ „Vaikų ugdymas“ „Mes“ – 15 akredituotų vietų.

Asociacija Plungės rajono Stalgėnų seniūnijos šeimų bendruomenė „Gija“ – 25 akredituotų

vietų.

Asociacija „Varkalių bendruomenė“ – 25 akredituotų vietų. Su socialinės priežiūros paslaugas teikiančiais vaikų dienos centrais pasirašys finansavimo sutartys. Iš viso vaikų dienos centrams iš valstybės biudžeto buvo skirta 134 400 eurų ir Savivaldybės biudžeto - 70 000 eurų.

Siekiant spręsti Plungės savivaldybės žmonių, turinčių negalią, senjorų bei kitų savivaldybės gyventojų socialines, psichologines bei dvasines problemas, nuo 2019 m. kovo 19 d. įsteigta VšĮ Plungės bendruomenės centras. 2020 m. iš Plungės savivaldybės biudžeto lėšų jam skirta 30 000 eurų, lankėsi 40 asmenų Bendruomenės centre. 2021 m. skirta 40 000 eurų, lankėsi 107 asmenys. Asmenims buvo suteiktos dienos užimtumo paslaugos, vykdytos ekskursijos, susitikimai su psichologu, vykdyti kineziterapijos užsiėmimai.

Nuo 2019 m. VšĮ „Edukacija kitaip“ pradėjo vykdyti Bandomąjį asmeninio asistento paslaugų teikimo ir organizavimo projektą, kuris yra finansuojamas iš ES paramos lėšų. 2019 m. buvo skirta 3 139,89 euro; 2020 m. 10 214 eurų; 2021 m. 10 799,30 euro. Iki 2021 metų paslauga suteikta 10 asmenų. Planuojama projekto pabaiga - 2022 m. gruodžio mėn.

Nuo 2021 m. rugsėjo mėn. Socialinių paslaugų centras pradėjo organizuoti asmeninę pagalbą asmenims, kurių funkcijos, veikla, dalyvavimas dėl negalios yra visiškai arba iš dalies apriboti ir kuriems reikalinga kitų asmenų pagalba. Iš valstybės biudžeto buvo skirta 26 006 eurai, panaudota 1 757,29 euro. Suteikta paslauga 3 asmenims.

Socialinės paramos skyrius vykdo kitas valstybės funkcijas,kurioms finansavimą iš valstybės biudžeto tiesiogiai skiria Neįgaliųjų reikalų departamentas prie Socialinės apsaugos ir darbo ministerijos pagal pasirašytas šių lėšų gavimo ir naudojimo sutartis. Šiai funkcijai vykdyti 2021 metais gauta ir išleista 9 742 460,32 euro, arba 1,2 procento daugiau nei 2020 metais.

* Skyrius Plungės rajono gyventojams moka slaugos ir priežiūros (pagalbos) išlaidų

tikslines kompensacijas. 2021 metais gyventojams, kuriems NDNT nustatė slaugos ar priežiūros (pagalbos) specialiuosius poreikius, išmokėta 2 776 082,85 Eur, tai yra 4,4 procento daugiau nei 2020 metais. Tikslinių kompensacijų išmokas gavo 1679 asmenų.

* Skyriaus darbuotojai NDNT teikimu atlieka Plungės rajono savivaldybėje gyvenančių

senatvės pensijos amžių sukakusių asmenų savarankiškumo kasdienėje veikloje vertinimą ir užpildo Asmens veiklos ir gebėjimo dalyvauti įvertinimo klausimyną. 2021 m. namuose ir nuotoliniu būdu aplankyti ir apklausti 206 Plungės miesto gyventojai ir įvertintas jų savarankiškumo lygis. Seniūnijose užpildyti 162 asmens veiklos ir gebėjimo dalyvauti įvertinimo klausimynai.

* 2021 metais 14 pareiškėjų kreipėsi dėl antrojo laipsnio valstybinės pensijos skyrimo

daugiavaikei motinai arba tėvui, kurie išaugino bei gerai išauklėjo 5 ir daugiau vaikų. Plungės rajono savivaldybės administracijos direktoriaus teikimu, Lietuvos Respublikos pirmojo ir antrojo laipsnių valstybinių pensijų skyrimo komisija išnagrinėjo pateiktus dokumentus ir visoms daugiavaikėms mamoms paskyrė valstybines pensijas.

* Vadovaujantis išmokų vaikams įstatymu, rajono gyventojams mokamos vienkartinės

išmokos nėščiosioms, vienkartinės išmokos gimus vaikui, universalios ir papildomos išmokos vaikams bei išmokos gimus dvynukams, išmokos besimokančių ar studijuojančių asmenų vaikams, taip pat globos (rūpybos) išmokos ir globos (rūpybos) tiksliniai priedai, o taip pat vienkartinės išmokos įsikurti. Per 2021 metus šioms išmokoms išleista 6 386 444 Eur, arba 12,6 procento daugiau nei 2020 metais. Augimą lėmė bazinės socialinės išmokos dydžio pasikeitimas (iš 39 į 40 Eur), o taip pat nuo 2021 sausio universali išmoka vaikui didėjo nuo 60,06 iki 70 Eur. Praėjusiais metais išmokos buvo skirtos 8 152 asmenims, tame skaičiuje išmokos vaikams skirtos 7 967 asmenims.

2021 metais dar mokėjome vienkartines išmokas vaikui, skirtas COVID-19 pandemijos padariniams mažinti. Paskirta 101 išmoka už 10 200 Eur.



* Įgyvendinant Neįgalių žmonių būsto pritaikymo programą, 2021 metais buvo pritaikyti 8

būstų suaugusiems asmenims su negalia, įrengti 2 keltuvai, 3 pandusai išvažiavimui į lauką. Panaudota iš valstybės biudžeto lėšų - 35 415,53 euro, iš Savivaldybės lėšų - 22 458,35 euro.

* Įgyvendinant Šeimų, auginančių vaikus su sunkia negalia, socialinio saugumo stiprinimo

pritaikant būstą ir gyvenamąją aplinką programą, dviem vaikams pritaikytas būstas, panaudota 6 238,92 euro valstybės biudžeto lėšų.

* 2021 metais Socialinės paramos skyrius organizavo Socialinės reabilitacijos paslaugų

neįgaliesiems bendruomenėje projektų įgyvendinimą savivaldybėje. Vadovaujantis šių projektų finansavimo tvarka, buvo sudaryta Komisija, skelbiamas konkursas, atrenkami ir vertinami projektai. 2019 m. 2020 m. ir 2021 m. projektus pateikė 6 nevyriausybinės organizacijos. 2019 m. iš Neįgaliųjų reikalų departamento projektams įgyvendinti skirta 54 461 euras, 2020 m. - 57 788 eurai, o 2021 metais Neįgaliųjų reikalų departamentas prie Socialinės apsaugos ir darbo ministerijos projektams įgyvendinti skyrė 57 643 eurus, nustatyta tvarka prie šios sumos 20 procentų lėšų dalį skiria Savivaldybė.



* Vadovaujantis Europos Parlamento ir Europos Tarybos reglamentais dėl socialinės

apsaugos sistemų koordinavimo ir juos įgyvendinančiu reglamentu, susirašinėjama su Europos Sąjungos valstybių institucijomis išmokų vaikams skyrimo ir jų mokėjimo klausimais. 2021 metais siunčiamųjų – gaunamųjų dokumentų registravimo žurnale registruoti 502 susirašinėjimo su kompetentingomis įstaigomis dokumentai.

* Socialinės paramos skyrius 2021 metais organizavo 6 komisijų veiklą, ruošė visą

reikalingą informaciją apie pareiškėjus bei surašė posėdžių protokolus:

- Plungės rajono savivaldybės Neveiksnių asmenų būklės peržiūrėjimo komisija posėdžiavo 14 kartų ir peržiūrėjo 71 neveiksnaus asmens sveikatos būklę ir priėmė sprendimus dėl tikslingumo kreiptis į teismą dėl sprendimo peržiūrėjimo;

- Plungės rajono savivaldybės socialinių paslaugų skyrimo komisija posėdžiavo 13 kartų ir svarstė 50 klausimų;

- Plungės rajono savivaldybės vienkartinės, tikslinės, periodinės socialinės paramos skyrimo komisija posėdžiavo 12 kartų, svarstė 243 asmenų prašymus;

- Plungės rajono savivaldybės būsto pritaikymo žmonėms su negalia komisija posėdžiavo 6 kartus, aplankė 10 asmenų, kuriems įvertino būsto pritaikymo poreikį;

- Socialinės reabilitacijos paslaugų neįgaliesiems bendruomenėje projektų vertinimo ir atrankos komisija posėdžiavo 3 kartus;

- Plungės miesto piniginės socialinės paramos teikimo komisija posėdžiavo 9 kartus, svarstė 30 socialinės pašalpos gavėjų prašymus.

* 2021 metais Socialinės paramos skyrius dalyvavo įgyvendinant Europos pagalbos

labiausiai skurstantiems asmenims programą, priėmė gyventojų prašymus, organizavo produktų priėmimą ir paskirstymą seniūnijoms, dokumentų įforminimą, ataskaitų teikimą. Plungės rajono savivaldybės 2 428 mažas pajamas turintiems gyventojams per 6 kartus išdalyta 69,74 tonos maisto produktų už 88 262,01 euro bei per 2 kartus gyventojams išdalyta higienos prekių už 10 339,75 euro. Vienam paramos gavėjui per metus teko 28,72 kg maisto produktų už 36,35 euro, higienos prekių - už 4,26 euro. Buvo gauta 4 912 eurų administravimo lėšų. Iš viso pagal Europos pagalbos labiausiai skurstantiems asmenims programą 2021 metais 2 428 gyventojai gavo paramos už 98 601,84 euro.

* Socialinės paramos skyriaus darbuotojai dalyvauja Plungės rajono apylinkės teismo

posėdžiuose, asmenims nustatant neveiksnumą, skiriant globą ar rūpybą. Per 2021 metus Plungės rajono apylinkės teismui pateikė 10 išvadų apie rūpybos ar globos neįgaliems asmenims nustatymo pagrįstumą ir dalyvavo 7 teismo posėdžiuose.

Socialinės paramos skyrius iš savivaldybės gyventojų 2021 metais priėmė 10 575 prašymus įvairioms piniginėms išmokoms, kompensacijoms ir paslaugoms gauti, kurie registruojami programoje PARAMA. Per programą „Kontora“ skyrius gavo (AG) 1 944 raštus, išsiuntė (AS) 1 140 raštų, gauta laiškų iš piliečių (A12) – 98.

* 2021 metais Skyrius paruošė 11 Plungės rajono savivaldybės tarybos sprendimų projektų

ir 132 Administracijos direktoriaus įsakymų projektus, t. y. paruošė teisės aktų projektų 23,3 proc. daugiau nei 2020 metais.

* Skyriaus dokumentai tvarkomi vadovaujantis Dokumentų tvarkymo ir apskaitos taisyklių

reikalavimais ir skyriaus patvirtintu dokumentacijos planu. Atlikus dokumentų vertės ekspertizę, atrinktos 1 762 laikinojo saugojimo bylos, kurių mokėjimas asmenims pasibaigė. Sudarytas ir apskrities archyvo patvirtintas dokumentų naikinimo aktas, įrašytos 523 bylos.

**IV. ARTIMIAUSIOS VEIKLOS KRYPTYS**

Nuo 2022 metų pradžios bus teikiama tik akredituota socialinė priežiūra, stiprės prevencinė pagalba, nes nuo 2022 m. numatomas Socialinių paslaugų katalogo įstatymo pakeitimas ir bus įtvirtinta nauja paslaugų rūšis – prevencinės socialinės paslaugos, padėsiančios suteikti žmonėms kokybišką kompleksinę pagalbą, sprendžiant gyvenime iškilusias problemas, kol jos dar netapo rizika.

Taip pat 2022 m. numatomas dienos socialinės globos paslaugų ir atokvėpio paslaugų neįgaliems vaikams ir jų šeimoms teikimo ir organizavimo Plungės rajono savivaldybėje tvarkos įgyvendinimas ir paslaugų asmenims teikimas.

Siekiant teikti ne tik ambulatorines slaugos paslaugas namuose, bet ir gerinti socialinių paslaugų teikimą, pradėtos šių socialinių paslaugų teikimas ir organizavimas.

Bus įgyvendinamos Socialinės paramos mokiniams įstatymo bei Piniginės socialinės paramos nepasiturintiems gyventojams įstatymo nuostatos, mokamos tikslinių kompensacijų išmokos gyventojams, formuojamos naujos bylos.

Išlieka aktualus integralios pagalbos(socialinės globos ir slaugos) paslaugų į namus asmenims tęstinumo užtikrinimas, nes projektinis finansavimas baigėsi 2021-11-24, tačiau šių paslaugų tęstinumas ir plėtra užtikrinama ir toliau. Paslaugas teikia 3 turimos specialistų komandos, kurios paslaugas teikia rajono sunkią negalią turintiems asmenims, šios paslaugos poreikio nepatenkina. Savivaldybėje šiuo metu šių paslaugų eilėje laukia 15 asmenų su sunkia negalia.

Tęsiami socialinių paslaugų srities projektai - „Kompleksinių paslaugų teikimas bendruomeniniuose šeimos namuose“, „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“, iš ES struktūrinių fondų lėšų finansuojami – „Socialinių paslaugų infrastruktūros tinklo sukūrimas ir plėtra asmenims, turintiems proto ir (arba) psichikos negalią“, Europos pagalbos labiausiai skurstantiems asmenims fondo lėšų finansuojamas projektas ,,Parama maisto produktais ir higienos prekėmis“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_