**Vaikų globos agentūra „Cyrulis“**

Vaikų globos agentūra „Cyrulis“ skaičiuoja jau 25 savo darbo metus. Nuo labdaros ir paramos fondo savo rajono gyventojams prieš 22 metus įsteigtas vaikų dienos užimtumo ir socialinės paramos centras „Cyruliukai“. Organizacija turi dar vieną veiklos kryptį, tarptautinis bendravimas ir bendradarbiavimas. Organizacijoje dirbantys darbuotojai atitinka visus kvalifikacinius reikalavimus, kurie reikalingi dirbant su vaikais ir paaugliais nuo 7 iki 18 metų. Bendraujama ir bendradarbiaujama su savanoriais, kurie yra motyvuoti dirbant su vaikais. Jau 6 metus dalyvaujame projekte „Vaikų svajonės“, 2 metai jaunimo projekte „Judam“. Priimami savanoriauti universitetų studentai.

2020 m. akredituotas vaikų dienos užimtumo ir socialinės paramos centras „Cyruliukai“ Plungės savivaldybėje teikia kokybiškas dienos socialinės priežiūros paslaugas

30 vaikų iš 19 šeimų. Vaikai iš socialinę riziką patiriančių, nepasiturinčių šeimų. Daugumą vaikų psichologiškai pažeisti su elgesio ir emocijų sutrikimais, hiperaktyvūs ir turintys silpną psichinę negalią bei mišrius raidos sutrikimus. Vaikams ir paaugliams socialinės priežiūros paslaugas teikia pedagogas, socialinis pedagogas ir pusę etato turintis socialinis darbuotojas .Vaikų globos agentūra „Cyrulis“ dirba kiekvieną darbo dieną nuo 9.00 iki 17.00 val. Kol vaikai grįžta iš mokyklos, darbuotojos iškūrena patalpas, ruošiasi vaikų priėmimui, pildo dokumentaciją, perka maistą vaikų maitinimui, atlieka valytojų, kiemsargių , virėjų ir kitos būrelinės veiklos bei vaikų užimtumo pasiruošimo darbus. Dalyvauja, posėdžiuose, susirinkimuose, kvalifikacijos kėlimo kursuose.

Metų eigoje dienos centro darbuotojos teikia dienos socialinės priežiūros ir ugdymo paslaugas vaikams bei jų tėvams dienos centro patalpose. Vyksta socialinių įgūdžių ugdymas ir palaikymas, psichosocialinė pagalba, sociokultūrinės paslaugos: dienos užimtumas, neformalus ugdymas, laisvalaikio organizavimas. Geriname mokyklos lankymą, vaikų mokymąsi. Aktyvinamas neformalus ugdymas, lavinami vaikų kūrybiniai gebėjimai (būrelinė veikla – kompiuterinis raštingumas, saviraiška, vaidinimo, šokio, dainavimo, mezgimo, karpymo, piešimo, sveiko maisto ruošimo veikla. Skatiname vaikų fizinį aktyvumą ir sveiką gyvenseną: sportinės veiklos organizavimas ( pagalbos reikia dėl aikštelės atnaujinimo). Formuojame darbinius ir socialinius įgūdžius. Po kiekvienos veiklos susitvarkyti darbo vietą, aplinkos tvarkymo ir priežiūros darbai. Lankymasis senelių namuose, apleistų kapelių tvarkymas, dalyvavimas miesto švarinimo talkose ir t.t .Organizuojamas vaikų laisvalaikis, ugdoma kultūrinė – pažintinė veikla, vasaros poilsis. Organizuojami prevenciniai renginiai dėl žalingų įpročių, ankstyvojo nusikalstamumo. Ugdomas pilietiškumas, švenčiamos visos Valstybinės šventės, religinės ir kitos šventės kurių metu dalyvauja tėveliai ir visi vaikų šeimos nariai. Organizuojamas socialinis darbas su vaiko šeima, teikiama kompleksinė pagalba bendradarbiaujant su visomis institucijomis.

Kadangi organizacijos partneriai yra organizacija iš Švedijos, Boksholmo komunos „Vanner emellan“ galime šeimas aprūpinti materialiai. Jeigu reikia šeimoms rūbų, avalynės, smulkių baldų, lovų, patalynės ir kt. Taip pat pagalbą ir paramą gali gauti ir rajono organizacijos bei gyventojai, kuriems reikia funkcinių lovų, spintelių, čiužinių, lazdų, ramentų,, vaikštynių. Aktyvi vaikų globos agentūra „Cyrulis“ veikla finansuojama iš valstybės ir savivaldybės biudžeto bei rėmėjų lėšų.

Organizacijos pajamos ir išlaidos 2021 m. iš valstybės biudžeto buvo skirta 16.800 eurai iš kurių 15.680 eurų skirta pedagogo ir socialinio pedagogo atlyginimui bei sodros įmokoms 1120 liko komunalinėms išlaidoms. Iš savivaldybės biudžeto gavome 10.655 eurai, tai 3920 eurų soc. Darbuotojo pusę etato atlyginimui ir sodros įmokoms, 5735 eurai skirti vaikų maitinimui ir pridėta komunalinėms paslaugoms bei ugdymo priemonėms įsigyti. Metų gale gavome papildomai 1000 eurų, kurie buvo pridėti prie minimalaus darbuotojų atlyginimo paskatinimui. Visas likusias išlaidas padengiame iš 1,2 paaukoto procento gyventojų pajamų mokesčių , pigių rūbų parduotuvėlėje uždirbtų pinigėlių ir rėmėjų iš Švedijos lėšų. Apmokamos kelionių, ekskursijų, kultūrinių renginių, vasaros stovyklos išlaidos.

Vaikų dienos užimtumo ir socialinės paramos centro „Cyruliukai“ veikla stebima Plungės miesto bendruomenės ir prižiūrima bei kuruojama Plungės rajono savivaldybės socialinės paramos skyriaus. Viešinama Plungės rajono žiniasklaidoje bei facebook prisijungus: vaikų globos agentūra „Cyrulis“ grupėje.

Parengė: Socialinė pedagogė Audronė Kiseliova, 8 448 71594, [plungescyrulis@gmail.com](mailto:plungescyrulis@gmail.com)